stanford-oval/wikipedia huggingface dataset:
Pelon neljäs valtakunta

| Pelon neljäs valtakunta Kohti Tuhoa |
| --- | --- | --- |

Studioalbumin tiedot
 Äänitetty : V.R. Studio
 Julkaistu: 27. lokakuuta 2017
 Formaatti: CD, LP
 Tyylilaji: hardcore punk
 Kesto: 20.19
 Levy-yhtiö: Svart
Kohti Tuhoa -yhtyeen muut julkaisut
| Rutiinin orja 2015 | Pelon neljäs valtakunta 2017 | Ihmisen Kasvot 2019 |
Pelon neljäs valtakunta on Kohti Tuhoa -yhtyeen toinen studioalbumi, joka julkaistiin 27. lokakuuta 2017 levymerkillä Svart Records.
Albumi on tyyliltään edeltäjäänsä nähden klassisempaa hardcorea.
Vastaanotto

| 0 | 1 | 2 |
| --- | --- | --- |
| Imperiumi.net  | 9–/10 |  |
| Kaaoszine  | 9/10 |  |

Albumi sai erinomaisen vastaanoton. Imperiumi.net -sivuston Janne Rintala antoi albumille arvosanan 9–, ja sanoi albumin ”repivän munat irti kokonaan”. Hän piti kappaleiden tarttuvuutta sekä groovea hyvänä lisänä katu-uskottavaan paahtamisen, ja hämmästyi kapearaamisen hardcoren monimuotoisuudesta, kuten ”Kiire läpi elämän” -kappaleen kitarasoolosta. Kaaoszinen Sami Liikanen piti tuotosta esikoisalbumia aggressiivisempana ja tiukemmalta. Hän totesi levyyn mahtuvan ”enemmän koukkuja kuin Rapalan uistimeen”, ja kehui erityisesti laulaja Helena Hiltusen kylmäävää ulosantia.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hajota ja hallitse | 0.59 |  |  |  |  |  |  |  |
| 2. | Anna kaikkes | 1.16 |  |  |  |  |  |  |  |
| 3. | Meille on valehdeltu | 1.39 |  |  |  |  |  |  |  |
| 4. | Ei pelastusta | 1.32 |  |  |  |  |  |  |  |
| 5. | Saatanan lampaat (Painajainen-cover) | 1.24 |  |  |  |  |  |  |  |
| 6. | Jaettu maa | 1.34 |  |  |  |  |  |  |  |
| 7. | Saastaa | 1.02 |  |  |  |  |  |  |  |
| 8. | Kiire läpi elämän | 1.40 |  |  |  |  |  |  |  |
| 9. | Pelon neljäs valtakunta | 2.14 |  |  |  |  |  |  |  |
| 10. | Maan tapa | 1.58 |  |  |  |  |  |  |  |
| 11. | Oma Helvetti | 1.02 |  |  |  |  |  |  |  |
| 12. | Jotain sisältä rikki | 3.52 |  |  |  |  |  |  |  |
|  |  | 20.19 |  |  |  |  |  |  |  |
Kokoonpano

| --- | --- |
 Yhtye Helena – laulu  Ville – kitara  Aleksi – basso  Markus – rummut :  Tuotanto Jussi Vuola – äänittäjä, miksaaja  Jukka Sarapää – masteroija  Jaakko Karjula – kansikuva  Ville Valavuo – layout  Jouni Parkku – valokuvat  Jussi Jänis – valokuvat  Veera Uutinen – valokuvat
Aiheesta muualla

Pelon neljäs valtakunta discogs.com -sivustolla (englanniksi)
Alaniiniaminotransferaasi

Malli alaniiniaminotransferaasin rakenteesta
Alaniiniaminotransferaasi eli alaniinitransaminaasi eli ALAT on erityisesti maksassa esiintyvä entsyymi. Pieniä määriä sitä löytyy myös joistakin muista kudoksista (lihas, munuainen, keuhkot, sydän).
Alaniiniaminotransferaasi osallistuu aminohappojen hajottamiseen. Se katalysoi reaktiota, jossa aminoryhmä siirtyy alaniinilta alfaketoglutaraatille. Reaktiossa syntyy glutamaattia ja palorypälehappoa eli pyruvaattia.
Alaniiniaminotransferaasin reaktio
ALAT-määritys on hyvin yleisesti käytetty diagnostinen testi. Normaalit viitearvot veriplasmassa ovat miehillä alle 50 U/l ja naisilla alle 35 U/l. Sukupuolen lisäksi arvoihin vaikuttavat mm. ikä sekä lihavuus. Voimakkaasti kasvanut plasman ALAT-pitoisuus kuvastaa maksan vaurioitumista esimerkiksi hepatiitissa, maksakirroosissa tai tietyissä sappiteiden tautitiloissa.
Alaniinitransaminaasin entsyyminumero on EC 2.6.1.2 ja CAS-numero 9000-86-6.
Aiheesta muualla

Terveyskirjasto: Alaniiniaminotransferaasi
Kyoto Encyclopedia of Genes and Genomes (KEGG): Alanine transaminase, EC 2.6.1.2 (englanniksi)
Brenda: EC 2.6.1.2 – alanine transaminase (englanniksi)
Paskolampi (Hirvensalmi, Komppa)

| Paskolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°46′32″N, 26°32′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Liinalampeen 
Järvinumero:  14.923.1.007
Mittaustietoja
Pinnankorkeus:  116,6 m  
Pituus:  220 m  
Leveys:  70 m  
Rantaviiva:  0,494 km  
Pinta-ala:  1,099 ha  
Saaria:  ei saaria 
 fiPaskolampi 
Paskolampi  on Etelä-Savossa Hirvensalmella  Kompan lähellä sijaitseva lampi.
Maantietoa

Lampi on 220 metriä pitkä, 70 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 116,6 metriä mpy.
Pekka Saravo

| Pekka Saravo> Henkilötiedot |
| --- | --- |
Syntynyt: 13. marraskuuta 1979 (ikä 44) Rovaniemi, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  187 cm
Paino:  92 kg
Pelaajaura
Pääsarjaura:  2000–2017
Seurat:  Tappara (SML)   Luleå HF (SEL)   Linköpings HC (SEL)
Pekka Saravo (s. 13. marraskuuta 1979 Rovaniemi) on suomalainen uransa lopettanut jääkiekkopuolustaja.
Ura > Seurajoukkueura

Saravo pelasi Tapparassa juniorijoukkuessa monta vuotta. Kaudella 1998–1999 hän kävi pelaamassa I-divisioonassa Diskoksen joukkueessa, mutta palasi seuraavaksi kaudeksi Tapparan A-junioreihin. Miesten SM-liigassa Saravo debytoi kaudella 2000–2001. Kaksi ensimmäistä liigakautta toivat Saravolle heti kaksi SM-hopeaa. Kauden 2002–2003 aikana Saravo kehittyi selvästi ja kohosi Tapparan luottopuolustajien joukkoon, minkä ansiosta hän sai myös uuden kahden vuoden sopimuksen. Keväällä 2003 Tappara voitti Suomen mestaruuden, joka oli Saravon kolmas SM-mitali.
Viiden Tappara-kauden jälkeen Saravo teki kahden vuoden sopimuksen Elitserienin Luleå HF:n kanssa. Luulajassa Saravo lukeutui joukkueen avainpelaajiin ja sai vielä 1+1‑vuotisen jatkosopimuksen keväällä 2007. Optiovuodesta huolimatta Saravo siirtyi Luleåsta Linköpingiin kaudeksi 2008–2009. Keväällä 2009 Saravo ja Tappara julkaisivat kuuden vuoden sopimuksen, joista kahdella kaudella Saravolla oli oikeus pelata ulkomailla. Helmikuussa 2015 Saravo ja Tappara solmivat 1+1 ‑vuotisen jatkosopimuksen.
Ura > Maajoukkueura

| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Moskova 2007 | jääkiekko |  |
|  Pronssia | Riika 2006 | jääkiekko |  |
Saravo nousi kaudella 2002–2003 maajoukkueen rinkiin mukaan. Hän pelasi ensimmäiset maaottelunsa Euro Hockey Touriin kuuluvassa Baltika-turnauksessa Moskovassa. Tämän jälkeen Saravo esiintyi säännöllisesti maaotteluissa kauteen 2008–2009 saakka.
MM-kisoihin Saravo valittiin ensimmäisen kerran vuonna 2004. Hänen kisapassiaan ei kuitenkaan vielä tuolloin leimattu, minkä takia hän ei pelannut ainoassakaan ottelussa. Saravo pääsi myös pelaavaan joukkueeseen seuraavina vuosina. Hän edusti Suomea MM-kisoissa 2005, 2006 ja 2007. Vuodelta 2007 Saravolta on MM-hopeaa ja vuodelta 2006 MM-pronssia. Vuoden 2008 kisoista Saravo putosi kisojen aattona.
Saavutukset ja palkinnot

Suomen-mestaruus (2003, 2016, 2017)
SM-hopeaa (2001, 2002, 2013, 2014, 2015)
MM-hopeaa (2007)
MM-pronssia (2006)
Raimo Kilpiö -palkinto (2017)
Muuta

Saravo nousi kulttimaineeseen kevään 2016 liigafinaalien yhteydessä, kun Mansesteri teki hänestä finaalien alla kappaleen, joka keräsi lyhyessä ajassa yli 1 000 000 kuuntelua Youtubessa.
Alaniinirasemaasi

Malli Pseudomonas aeruginosa-bakteerin alaniinirasemaasin rakenteesta
Alaniinirasemaasi on isomeraaseihin kuuluva entsyymi. Se katalysoi alaniinin L- ja D-enantiomeerien isomeroimista toisikseen. Entsyymiä esiintyy useissa bakteereissa, mutta ei aitotumaisissa eliöissä. Alaniinirasemaasi on tärkeä entsyymi bakteereille, koska se muodostaa soluseinän peptidoglykaanikerroksen biosynteesiin tarvittavaa D-alaniinia. Alaniinirasemaasin EC-numero on EC 5.1.1.1.
Rakenne ja ominaisuudet

Rakenteeltaan alaniinirasemaasi on kahdesta samanlaisesta alayksiköstä koostuva dimeeri. Yhden alayksikön molekyylimassa on noin 43 kDa. Useilla bakteereilla on alaniinirasemaasista kaksi isoentsyymiä, jotka muodostavat D-alaniinia L-alaniinista ja toisaalta muuttavat ylimääräisen D-alaniinin takaisin L-alaniiniksi. Entsyymi vaatii toimiakseen koentsyymikseen pyridoksaalifosfaatin. Entsyymin inhibiittoreita ovat esimerkiksi sykloseriini ja alaniinin halogenoidut johdannaiset.
Alaniinirasemaasin katalysoiman reaktion kannalta keskeisiä aktiivisen keskuksen aminohappoja ovat lysiini- ja tyrosiiniaminohapot. Lysiini on sitoutunut pyridoksaalifosfaattiin muodostaen sen kanssa imiinin eli niin kutsutun Schiffin emäksen. Alaniini sitoutuu entsyymiin ja muodostaa pyridoksaalifosfaatin kanssa uuden imiinin. Seuraavaan vaiheeseen on esitetty kaksi vaihtoehtoista mekanismia.  Niistä ensimmäisessä tyrosiiniaminohappo ottaa vastaan protonin alaniinin karboksyyliryhmään nähden α-asemasta, jolloin muodostuu kinonoidivälivaihe. Entsyymin lysiiniaminohappo luovuttaa tälle kinonoidivälivaiheella protonin ja muodostuu alaniinin raseeminen seos. Toisessa vaihtoehdossa tyrosiini poistaa protonin ja muodostuu kinonoidin sijaan karbanioni, jolle lysiini luovuttaa protonin.
Pietro Paolo Borrono

Pietro Paolo Borrono (1490 Milano – 1563 tai myöhemmin) oli italialainen säveltäjä ja luutisti.
Borrono mahdollisesti palveli Frans I:n hovissa 1530-luvun alkupuolella. Noin vuodesta 1550 hän toimi Milanon herttuakunnan kuvernööri Ferrante Gonzagan palveluksessa, myös tämän lähettiläänä. Borronon luuttusävellyksiä julkaistiin hänen eläessään Venetsiassa, Alankomaissa ja Saksassa. Kaikkiaan Borronolta ilmestyi kolme luuttukappaleiden kokoelmaa, joista viimeisen hän sävelsi yhteistyössä Francesco Canova da Milanon kanssa.
Aiheesta muualla

IMSLP: nuotteja
Perdido

Musiikkinäytteet
”Perdido” Duke Ellingtonin orkesterin esittämänä
Äänitiedostojen kuunteluohjeet
”Perdido” on Juan Tizolin säveltämä jazzstandardi. Sen nauhoitti ensimmäisen kerran Duke Ellingtonin orkesteri joulukuussa 1941.
Kappale oli aluksi instrumentaali, mutta vuonna 1943 Ervin Drake ja H. J. Lengsfelder kirjoittivat siihen sanat. Laulua ovat esittäneet muun muassa Sarah Vaughan ja Dinah Washington. Ella Fitzgerald lauloi sen Duke Ellingtonin orkesterin säestämänä levyllään Ella Fitzgerald Sings the Duke Ellington Songbook. Charlie Parker, Dizzy Gillespie, Bud Powell, Max Roach ja Charles Mingus levyttivät kappaleesta bebop-version vuoden 1953 livealbumilleen Jazz at Massey Hall.
”Perdido” on espanjaa ja tarkoittaa ”eksyksissä”. Kappaleen nimi viittaa Florida Keys -saariryhmässä sijaitsevaan Perdidon kaupunkiin.
Pentti Kettunen (professori)

Pentti Olavi Kettunen (7. tammikuuta 1932 Savonlinna – 9. marraskuuta 2022 Kangasala) oli suomalainen professori ja tekniikantutkija. Hänet nimitettiin Teknillisen korkeakoulun sivukorkeakoulun metalliteknologian professoriksi vuodesta 1969. Virka muuttui materiaaliopin professuuriksi vuonna 1973.
Kettusen tutkimuskohteita olivat materiaalien – erityisesti metallien, komposiittien ja puun – rakenne ja lujuusominaisuudet, ja hän tutki metalli- ja materiaalioppia, esimerkiksi MHD-generaattorin elektrodi- ja eristemateriaaleja. Hän jäi virasta eläkkeelle vuonna 1996.
Aiheesta muualla

Pentti Kettusen muistokirjoitus Helsingin Sanomissa
Alessandra Basso

| Alessandra Basso |
| --- | --- |

Euroopan parlamentin jäsen
 2.7.2019–  
Ryhmä:  ID-ryhmä
Henkilötiedot
Syntynyt: 14. maaliskuuta 1967 (ikä 57) Treviso, Italia
Kansalaisuus:  italialainen
Tiedot
Puolue:  Pohjoisen liitto
Alessandra Basso (s. 14. maaliskuuta 1967 Treviso, Italia) on italialainen poliitikko. Basso edustaa Pohjoisen liitto-puoluetta. Basso on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.
Pentti Keskinen

Pentti Eino Sakari Keskinen (28. toukokuuta 1932 Tampere – 24. helmikuuta 2019 Tampere) oli suomalainen kirjailija. Keskinen on kirjoittanut omalla nimellään Tampereen paikallishistoriaan liittyviä teoksia ja nimimerkillä Pentti Paja useita nuorten kirjoja. Lisäksi hän käytti nimimerkkiä Eino Sakari.
Keskinen aloitti uransa kirjailijana vuonna 1963, kun ilmestyi teos Pahkalinnan sankari. Samaan sarjaan hän kirjoitti kaikkiaan 13 teosta. Tampereen paikallishistoriasta hän kirjoitti kirjojen lisäksi Tampere-Seuran Tammerkoski-lehteen, jonka toimitusneuvostossa hän oli pitkään. Tampere-Seuran toiminnassa hän oli viidellä vuosikymmenellä. Työuransa Keskinen teki opettajana Toijalassa, Kangasalla ja Tampereen Aleksanterin koulussa.
Teoksia

Omalla nimellä:
Pahkalinnan sankari : seikkailukertomus kesäsiirtolasta.    Suomen opettajain raittiusliitto, Helsinki 1963
Hyrysysy tulee! : moottoriliikenteen varhaisvaiheita Tampereella. Tampere-seuran julkaisuja n:o 55.   Tampere 1989
Uudenkaupungin "onnenpussi" ja muita kuljetusalan veteraaniautoja. Automobiili julkaisusarja 1.    Suomen automobiili-historiallinen klubi; Helsinki 1992
Pitsiportin takaa Amuriin ja maailmalle : tarinaa vanhan amurilaistalon vaiheilta. Tampere-seuran julkaisuja n:o 68.   Tampere 1993
Olipa kerran Tampereella... : elämänmenoa kosken rannalla keisarin kaupungissa. Tampere-seuran julkaisuja n:o 83.   Tampere 1997
Tamperelainen nonstoppi : Vuosikymmenten vilinää tasavallan Tampereella. Tampere-seuran julkaisuja n:o 98.   Tampere 2002
Vanhat pässit Mankosen tivolista, toimitus Pentti Keskinen, Martti Sommers ja Martti Sirén.    Pentti Keskinen, Lempäälä 2005
Nimimerkillä Pentti Paja:
Toimituksessa tapahtuu : seikkailukertomus pojille. Seikkailukirjasto 42.    Satakunnan kirjateollisuus, Pori 1963
Varuskunnan vintiöt : tarinaa pojista.       Suomen opettajain raittiusliitto, Helsinki 1964
Myrskylokki : kertomus pojista ja veneistä.    Raittiuskasvatusliitto, Helsinki 1965
Hopea-Aave : nuortenromaani.   1966
Tapahtui teatterissa : Jukka Pyrymaan seikkailuja. Seikkailukirjasto 49.    Satakunnan kirjateollisuus, Pori 1966
Riku ja Raku : Seikkailukertomus.     Raittiuskasvatusliitto, Helsinki 1967
Tapahtui Taulapäässä, nuorisodekkari.    Raittiuskasvatusliitto, Helsinki 1969
Minäpoika ja faija.   Valistus 1972
Obolin salaisuus. Kariston nuortenkirjasto.     Karisto 1974
Harvinaisia lintuja Repunpäässä. Peruskoulun raittiuskirjoituspalkintokirja.    Raittiuskasvatusliitto, Helsinki 1978
Tapahtui sairaalassa. Kariston nuortenkirjasto.   Karisto 1978
Repunpään olympialaiset : kolme kertomusta, kuvitus Arja Okko.       Raittiuskasvatusliitto, Helsinki 1979
Museovaras iskee. Peruskoulun raittiuskirjoituspalkintokirja.    Raittiuskasvatusliitto, Helsinki 1980
Kasvunvara : pojan talvisota.   Harppuuna, Helsinki 1986
Nimimerkillä Eino Sakari:
Päristäjä : moottoripyörän tarina.  Ristin Voitto, Tikkurila 1973
Percy Whitlock

Percy William Whitlock (1. kesäkuuta 1903 Chatham – 1. toukokuuta 1946 Bournemouth) oli englantilainen säveltäjä ja urkuri. Hän opiskeli Ralph Vaughan Williamsin johdolla Lontoon Royal College of Musicissa. Hänen teoksissaan on vaikutteita muiden muassa Vaughan Williamsilta, Elgarilta, Gershwinilta, Stanfordilta, Quilterilta ja Rahmaninovilta. Whitlockin sävellyksiä uruille ovat muiden muassa Five Short Pieces (1929), Fourt Extemporisations (1933), Seven Sketches on Verses of the Psalms (1934), Plymouth Suite ja c-mollisonaatti (1936). Hän sävelsi myös g-mollisinfonian uruille ja orkesterille.
Whitlock sairastui parikymppisenä tuberkuloosiin. Lisäksi hän kärsi verenpainetaudista, ja elämänsä loppuvaiheissa hän sokeutui. Hän kuoli 42-vuotiaana ja joutui pitkälti unohduksiin vuosikymmeniksi. Myöhemmin romanttisen ja postromanttisen urkukirjallisuuden suosio on kasvanut, ja Whitlockin teoksia on myös levytetty. Vuonna 1983 perustettiin Percy Whitlock Trust, joka on pyrkinyt tekemään Whitlockin tuotantoa tunnetummaksi. Sen puheenjohtaja on Francis Jackson. Sihteerinä toimii Malcolm Riley, joka julkaisi säveltäjän elämäkertateoksen vuonna 1998 ja jatkoi sitä kirjalla The Percy Whitlock Companion (2007).
Alianza Popular Revolucionaria Americana

Alianza Popular Revolucionaria Americanan lippu
Alianza Popular Revolucionaria Americana on Víctor Raúl Haya de la Torren vuonna 1924 Méxicossa perustama puolue. APRA on Perun vanhin ja samalla se on yksi Latinalaisen Amerikan vanhimmista puolueista. Suuntaukseltaan se on sosiaalidemokraattinen ja sosialistisen internationaalin jäsen. Siitä käytetään myös APRA-lyhenteestä tulevaa nimeä Partido Aprista (Peruano) ja kannattajista apristas.
APRAn perustajat olivat opiskelijoita, perulaiset paossa Augusto B. Leguíaa.
APRAn periaatteet julkaistiin joulukuussa 1926 "The Labour Monthly" -lehdessä artikkelissa What’s the A.P.R.A.. Kantava voima oli jenkki-imperialismin vastustus ja Latinalaisen Amerikan yhtenäisyys. Taloudellisiin tavoitteisiin kuului maan ja teollisuuden kansallistaminen ja Panaman kanavan ottaminen kansainväliseen valvontaan ja solidaarisuus kaikkia kansoja ja riistettyjä luokkia kohtaan. APRA järjestyi varsinaisesti vuoden 1927 Brysselin anti-imperialistisessa konferenssissa ja Perun Partido Aprista Peruano perustettiin 20.9.1930.
1950-luvulla puolue siirtyi oikealle ja otti anti-kommunistisen linjan. Sen valtaannousun estivät kuitenkin viimeistään sotilaat. APRA on tyypillisesti massapuolue ja kansanyliopistoliike ja siihen liittyvä edullisen ruoan ja terveyspalvelujen järjestäminen kuuluu edelleen sen toimintomuotoihin.
Alan García uudisti APRAa 1980-luvulla sosiaalidemokraattiseksi, ja se nousi hänen johdollaan valtaan ensimmäisen kerran 1985. Garcían kausi oli taloudellinen katastrofi inflaation kiihtyessä tuhansiin prosentteihin vuodessa. Garcían tullessa valituksi uudelleen 2006 häntä nimitettiin jopa keskusta-oikeistolaiseksi.
Aiheesta muualla

Wikimedia Commonsissa on kuvia tai muita tiedostoja aiheesta .
APRA:n kotisivu (Arkistoitu – Internet Archive) (espanjaksi)
Perdikkas

Perdikkas (m.kreik. Περδίκκας) voi viitata seuraaviin henkilöihin:
Perdikkas I, Makedonian kuningas 600-luvulla eaa.
Perdikkas II, Makedonian kuningas 454–413 eaa.
Perdikkas III, Makedonian kuningas 364–359 eaa.
Perdikkas (k. 321 eaa.), makedonialainen kenraali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Perdikkas”, voi hakea sivunnimihaulla, laajalla sivunnimihaulla tai tekstihaulla.
Ahar-Banasin kulttuuri

Ahar-Banasin kulttuuri sijaitsi noin 2900–1700 eaa. Intian Aravalli-vuorten itäosassa.
Ahar-Banasin kulttuuri
Ahar-Banasin kulttuuri oli noin 3000-1800 eaa. vallinnut kuparikautinen kulttuuri Rajasthanissa, Intiassa. Alue sijaitsee Delhistä noin 500 km lounaaseen. Se oli Indus-kulttuurin aikalainen pääosin Banas-joen varsilla Mewarin alueella. Gilund oli aikoinaan suuri keskus. Talous oli sekataloutta: viljely, karjanhoito, metsästys, kalastus jne. Viljeltiin mm. vehnää. Kulttuuri tunnetaan siitä, että se louhi kuparia Aravalli-vuoristosta. Kulttuuri rikastui kuparikaupalla ja piti kauppayhteyksiä moniin läheisin ja kaukaisempiikin kulttuureihin.[lähde? ]
Saviastiat

Saviastiat olivat monesti taidolla tehtyjä. Aharin keramiikka on tyypillisesti punamustaa keramiikaa, johon on maalattu valkoisia pysty- ja viivakuvioita. Sille on tyypillistä myös viillelty keramiikka. Monia muitakin tyylejä oli kuten pinnoitettu punainen (RSW).
Muuten tyylit ovat pääosin punainen keramiikka (RW), punamusta keramiikka (BRW), harmaa/musta keramiikka (GW), ja keltaruskea keramiikka. Tarkemmin jaoiteltuna tulee useampia tyylejä: osittain savilietteellä päällystetty keramiikka (RSW), kellanruskea keramiikka (Tan ware), paksu punainen savilietteellä päällystetty keramiikka, ruskeankeltainen keramiikka (Buff ware), punamusta keramiikka, ohut punainen savilietteellä päällystety keramiikka jne. Tuolta ajalta on säilynyt ainakin muutamia nykyäänkin käytössä olevia astiatyyppejä.
Löydöt

Ahar-Banasin kulttuuri oli pääosin Intian Rajasthanin Mewarin alueella. Se oli Aravalli-vuorten itäpuolella, banas-joen ja sen sivujokien varsilla.
Löytöpaikkoja noin 90, noin 10000 km2 alueella. Näitä ovat esim Ahar, Balathal, Gilund, Ojiyana. Ahar sijaitsee nykyisen Udaipurin kaupungin esikakaupunkialueella. Löytöpaikan ala on 11 ha, kerrostumat taas olivat13 m paksut. Tuon ajan talot kiviperustaisi, mutatiilistä tehtyjä, vahvistetu bambulla tai kvartsikimpalailla. Katot ehkä viistot, yhtään täydellistä taloa ei ole säilynyt. Aharin linnoituksen ala oli 500m2.
Riisin viljelyä, lehmän, puhvelin, vuohen, lampaan ja peuran luota. Lammas yleisempi kotieläin kuin harvinainen nauta. Metsästys oli melko harvinaista. Alueella viljeltiin vehnää, ohraa, hernettä ja hirssiä (sormihirssi, Italian hirssi). Kupariesineet olivat yleisiä, koska kuparia saatiin läheiseltä Aravallin vuoristosta ja khetrin kaivoksesta.
Kulttuurin lähellä oli Ganeshwar-Jodhpuran kulttuuri. Muita lähialueen löytöpaikkoja ovat Noh, Kayatha ja Bagor. Vuonna 2003 Gilundista löydettiin ajalta 2100-1700 eaa. olevia sinettejä, jotka muistuttavat yli 1500 km päässä luoteessa olleen Margianakulttuurin sinettejä.
Aikajako

Kulttuuri tuli mesoliittisen mikroliittikulttuurin ja alkuvaiheen viljelykulttuurin jälkeen. Kulttuurin jälkeen tuli Malwan kulttuuri.
Mewarin alueen yleinen aikajako
1) mesoliittikausi –: 5600 - 4500 eaa.
2) varhaiskalkoliitti : 3300 - 2800 eaa.
3) kypsä kalkoliitti : 2600 - 2200 eaa.
4) myöhäiskalkoliitti : 2000 - 1700 eaa.
Shinden aikajako vuodelta 2005:
3000-2500 varhainen
2500-2000 keski
2000-1700 myöhäis, ainakin tällöin vielä viilleltyä keramiikkaa
Aharin jaksot

Ia 2900 eaa. kuperasivuinen BRW yleisin, BuffSW, RW, hieman GW
Ib 2100 BRW jatkuu, paljon GW, GW, ei BuffSW, rautarengas, rautanaula
Ic 1900 eaa. kovera BRW, kiillotettu punainen keramiikka, rautaesineet yleisiä
IIa rautakausi, NPBW
Percy Spencer

Percy LeBaron Spencer (9. heinäkuuta 1894 – 8. syyskuuta 1970) oli yhdysvaltalainen teknikko ja tutkija, joka tunnetaan mikroaaltouunin keksijänä. Hän keksi mikroaaltouunin työskennellessään Raytheonilla.
Spencer oli huomannut, että mikroaallot pystyvät sulattamaan suklaapatukan. Tällöin hän keksi, että magnetronia voi käyttää ruoan kuumentamisessa.
Alan Duncan

| Alan Duncan |
| --- | --- |

Yhdistyneen kuningaskunnan Euroopan- ja Amerikan-ministeri
 15. heinäkuuta 2016 – 22. heinäkuuta 2019  
Edeltäjä:  David Lidington
Seuraaja:  Christopher Pincher
Yhdistyneen kuningaskunnan kansainvälisen kehityksen apulaisministeri
 13. toukokuuta 2010 – 14. heinäkuuta 2014  
Edeltäjä:  Gareth Thomas
Seuraaja:  Desmond Swayne
Yhdistyneen kuningaskunnan alahuoneen jäsen
 Rutland and Mertonin vaalipiiri 9. huhtikuuta 1992 – 6. marraskuuta 2019  
Edeltäjä:  Bill Cash
Seuraaja:  Oliver Heald
Henkilötiedot
Syntynyt: 31. maaliskuuta 1957 (ikä 67) Rickmansworth, Yhdistynyt kuningaskunta
Kansalaisuus:   Yhdistynyt kuningaskunta
Arvonimi: The Right Honourable
Tiedot
Puolue:  Konservatiivipuolue
Aiheesta muualla
alanduncan.org.uk
Alan James Carter Duncan (s. 31. maaliskuuta 1957) on brittiläinen konservatiivipuolueen poliitikko, joka toimi kansainvälisen kehityksen apulaisministerinä vuosina 2010–2014 ja Euroopan- ja Amerikan-ministerinä vuosina 2016–2019 sekä alahuoneen jäsenenä vuosina 1992–2019.
Nuoruus

Duncan syntyi Rickmansworthissa Hertfordshiressa. Hänen isänsä James Grant Duncan oli everstiluutnantti (engl. wing commander) Yhdistyneen kuningaskunnan ilmavoimissa ja hänen äitinsä Anne Duncan oli opettaja.
Duncan kävi yksityiskouluja, ja liittyi konservatiivipuolueen nuorisojärjestöön 15-vuotiaana vuonna 1972. Hän opiskeli filosofiaa, politiikkaa ja taloustiedettä St John’s Collegessa Oxfordin yliopistossa, jossa hän toimi collegen soutujoukkueen perämiehenä. Hän toimi vuonna 1979 lukukauden ajan väittelyseura Oxford Unionin puheenjohtajana.
Ura

Duncan työskenteli öljy-yhtiö Royal Dutch Shellillä vuosina 1979–1981 ja liikemies Marc Richin palveluksessa Lontoossa ja Singaporessa vuosina 1982–1988. Vuosina 1988–1992 Duncan työskenteli itsenäisenä konsulttina.